На основу члана 113., 137. и 138. Закона о Спорту („Сл. гласник РС“, бр. 10/2016), члана 70. Статута општине Власотинце („Сл. гласник града Лесковца“, бр. 6/19), члана 3. став 1. тач.19. члана 24. и члана 26. Одлуке о Општинском већу општине Власотинце („Сл. гласник града Лесковца“, број 12/19), члана 5., 19., 21. и 30. Правилника о одобравању и финансирању програма којима се задовољавају потребе и интереси грађана општине Власотинце у области спорта, 01 број 06-4-2/2017, од 26.01.2017.године, и предлога Комисије за оцену годишњих и посебних програма за задовољавање потреба и интереса грађана општине Власотинце у области спорта, 01 број 02-228 од 08.07.2021.године и предлога 01 број 02-8 од 28.01.2022.године, Општинско веће општине Власотинце је на 66 седници одржаној дана 02.02.2022.године, донело

Р Е Ш Е Њ Е

О КОНАЧНОЈ РАСПОДЕЛИ СРЕДСТАВА ЗА ФИНАНСИРАЊЕ ГОДИШЊИХ ПРОГРАМА СПОРТСКИХ ОРГАНИЗАЦИЈА ОД ПОСЕБНОГ ЗНАЧАЈА ЗА УНАПРЕЂЕЊЕ И РАЗВОЈ СПОРТА НА ТЕРИТОРИЈИ ОПШТИНЕ ВЛАСОТИНЦЕ ЗА 2022. ГОДИНУ

I

**УСВАЈА СЕ** Предлог Комисије за категоризацију спортских организација и оцену годишњих и посебних програма за задовољавање потреба и интереса грађана општине Власотинце у области спорта, , 01 број 02-8 од 28.01.2022.године, усвојеним на седници Општинског већа од 02.02.2022.године,да се **ПРИХВАТИ** годишњи програм **Стонотениском клубу“Власина“-Власотинце** и да се из буџета Општине Власотинце, за 2022.годину, Програм 14-Развој спорта и омладине, ПА 0001-Подршка локалним спортским организацијама и савезима, функција 810-Услуге рекреације и спорта, позиција 122/0, економска класификација 481-Дотације спортским организацијама, **ОДОБРЕ** средства за финансирање годишњег програма **Стонотениском клубу“Власина“-Власотинце**, као организације од посебног значаја за унапређење и развој спорта на територији општине Власотинце,у износу од  **200.000 динара.**

II

Налаже се Стонотениском клубу“Власина“-Власотинце,као носиоцу годишњег програма,да Спортском савезу општине Власотинцередовно доставља извештаје са потребном документацијом о остваривању програма и коришћењу средстава из буџета општине Власотинце за 2022.годину, на обрасцима прописаним Правилником о одобравању и финансирању програма којима се задовољавају потребе и интереси грађана општине Власотинце у области спорта, 01 број 06-4-2/2017 од 26.01.2017.године, ради процене постигнутих резултата годишњег програма.

III

Пренос средстава из буџета општине Власотинце по овој одлуци, вршиће се у ратама, и у оквиру расположивих средстава у буџету општине Власотинце за 2022.годину.

IV

Решење објавити на званичном сајту општине Власотинце.

V

Решење доставити: Одељењу за буџет, финансије, привреду и друштвене делатности, Спортском савезу општине Власотинце, Комисији за категоризацију спортских организација и оцену годишњих и посебних програма за задовољавање потреба и интереса грађана општине Власотинце у области спорта, спортском клубу и архиви.

**О б р а з л о ж е њ е**

Чланoвима 113., 137. и 138. Закона о спорту, прописане су потребе и интереси грађана у области спорта за чије се остваривање обезбеђују средства у буџету јединица локалних самоуправа.

Комисија је на седници одржаној 08.07.2021. године констатовала да је Спортски савез општине Власотинце као овлашћени предлагач на основу чл. 138. Закона о спорту (''Сл. Гласник РС, бр.10/16), поднео годишњи програм за себе и за 30 спортских организација са територије општине Власотинце у предвиђеним роковима.

На основу одредби Правилника о одобравању и финансирању програма којима се задовољавају потребе и интереси грађана општине Власотинце у области спорта 01бр.06-04-2/2017 од 26.01.2017.,Спортски савез општине Власотинце је поднео свој годишњи програм и годишње програме следећих спортских удружења:

1. Спортски савез општине Власотинце
2. Атлетски клуб „Власотинце“ – Власотинце
3. Боксерски клуб „Арена“ – Власотинце
4. Женско кошаркашко удружење ,,Власотинце“-Власотинце
5. Женски рукометни клуб „Власотинце“ – Власотинце
6. Женски фудбалски клуб „Росуља 2014“ – Власотинце
7. Кик бокс клуб „Велигор“ – Власотинце
8. Кик бокс клуб „Власотинце“ – Власотинце
9. Клуб дизача тегова „Власина“ – Власотинце
10. Одбојкашки клуб „Власина“ – Власотинце
11. Омладински кошаркашки клуб „Власотинце“ – Власотинце
12. Омладински рукометни клуб „Власотинце“ – Власотинце
13. Омладински фудбалски клуб „Прогрес“ – Ладовица
14. Планинарско друштво „Морич“ – Власотинце
15. Планинарско друштво „Чемерник“ – Власотинце
16. Спортско кошаркашко удружење ,,Власина Академја“-Власотинце
17. Спортско удружење „Алфа 016“ – Власотинце
18. Спортско удружење „Доња Ломница“ – Власотинце
19. Спортско удружење „Покрет“ – Власотинце
20. Спортско удружење „Росуља“ – Власотинце
21. Стонотениски клуб „Власина“ – Власотинце
22. Стонотениски клуб „Росуља“ – Власотинце
23. Фудбалски савез општине Власотинце
24. Фудбалски клуб „Будућност“ – Орашје
25. Фудбалски клуб „Власина“ – Власотинце
26. Фудбалски клуб „Градац“ – Конопница
27. Фудбалски клуб „Јединство“ – Шишава
28. Фудбалски клуб „Младост“ – Батуловце
29. Фудбалски клуб ,,Морава“- Гложане
30. Фудбалски клуб „Полет“ – Стајковце
31. Шаховски клуб „Власотинце“ – Власотинце

Комисија је за на седници од 08.07.2021. године, разматрала поднете годишње програме спортских организација са територије општине Власотинце, извршила је увид у испуњеност формалних услова, услова који се тичу подносиоца односно носиоца програма утврђених Законом и Правилником, усклађеност циљева програма са потребама и интересима грађана у области спорта из чл. 137. ст.1 Закона о спорту, циљеве националне стратегије развоја спорта у Републици Србији и циљеве програма развоја спорта у општини Власотинце, а након тога Комисија је извршила вредновање квалитета свих предложених програма.

Након прегледа поднетих програма комисија је констатовала да формалне услове испуњавају сви поднети програми, да су пријаве потпуне, поднете на прописаним обрасцима а у складу са чл.137. Закона о спорту и Правилника општине Власотинце.

Што се тиче Подносиоца програма комисија је констатовала да је годишњи програм поднет од стране Спортског савеза општине Власотинце, који је по чл.138 ст.5 и ст.6 Закона о спорту, овлашћен да поднесе годишњи програм организација са територије општине Власотинце.

Утврђено је да прописане услове везане за Носиоце годишњих програма,на основу члана 137. став 4. Закона о Спорту („Сл. гласник РС“, бр. 10/2016), и члана 5. став 1. тачка 10) Правилника о одобравању и финансирању програма којима се задовољавају потребе и интереси грађана општине Власотинце у области спорта, 01 број 06-04-2/2017 од 26.01.2017.године, испуњавају сви носиоци предложених програма.

Након тога Комисија је извршила вредновање квалитета предложених програма, на основу чега је дала Предлог прелеминарне расподеле општинском већу општине Власотинце.

Општинско веће је на основу предлога Комисије, дана 19.08.2021.године, донело Решење о прелеминарној расподели средстава за финансирање годишњих програма спортских организација од посебног значаја за унапређење и развој спорта на територији општине Власотинце за 202. годину, 01 број 06-73-3/21.

Узимајући у обзир Предлог комисије од 08.07.2021.године, као и Решење о прелеминарној расподели средстава за финансирање годишњих програма спортских организација од посебног значаја за унапређење и развој спорта на територији општине Власотинце за 2022. годину, 01 број 06-73-3/21, као и стање, тј. напредак појединих спортских клубова, који су од седнице Комисије одржане 08.07.2021.године до данашњег дана напредовале, тј. промениле ранг такмичења, Комисија за оцену годишњих и посебних програма за задовољавање потреба и интереса грађана општине Власотинце у области спорта на седници одржаној 28.01.2022.године 01 број 02-8/22, дала је предлог коначне расподеле средстава за финансирање годишњих програма спортских организација од посебног значаја за унапређење и развој спорта на територији општине Власотинце, општинском већу општине Власотинце.

Општинско веће је на седници од 02.02.2022.год. једногласно од укупног броја присутних чланова већа утврдило појединачна решења о коначној расподели средстава за финансирање годишњих програма спортских организација од посебног значаја за развој спорта на територији општине Власотинце за 2022.годину.

Из свега напред изнетог одлучено је као у диспозитиву Решења.

**ПОУКА О ПРАВНОМ ЛЕКУ**: Решење је коначно и против истог се не може поднети жалба већ се може покренути Управни спор код надлежног суда у року од 30 дана од дана достављања.

**ОПШТИНСКО ВЕЋЕ ОПШТИНЕ ВЛАСОТИНЦЕ**,01 број 06-5-10-21/2022, дана 02.02.2022. године.

ПРЕДСЕДНИК ОПШТИНСКОГ ВЕЋА

Братислав Петровић

\_\_\_\_\_\_\_\_\_\_\_\_\_\_\_\_\_\_\_\_